नानक वंश के पट्टधर आचार्य पूज्य गुरुदेव धूलचंद मसा के बाद नानक संप्रदाय के शासन संचालन की बागडोर पन्नालाल मसा प्राज्ञ के हाथों में आई। संत शिरोमणि पन्नालाल मसा क्रांतिकारी, प्रगतिशील व राष्ट्रवादी विचारों के धनी थे। महादेव भाई देसाई, राजस्थान के पूर्व मुख्यमंत्री जयनारायण व्यास, सांसद मुकुट बिहारी लाल भार्गव आदि राष्ट्र नेता आपसे आशीर्वाद प्राप्त करते रहते थे। तत्कालीन उपराष्ट्रपति डॉ. जाकिर हुसैन व राजस्थान के मुख्यमंत्री मोहनलाल सुखाड़िया ने भी गुलाबपुरा में आपकी सेवा में समुपस्थित होकर,जनता के शैक्षणिक विकास के लिए मार्गदर्शन प्राप्त किया था।